CELEX: E2015P0021
Language: lt
Date: 2015-08-12 00:00:00
Title: 2015 m. rugpjūčio 12 d. ELPA priežiūros institucijos ieškinys Islandijai (Byla E-21/15)

10.12.2015   
            
            
               LT
            
            
               Europos Sąjungos oficialusis leidinys
            
            
               C 410/6
            
         2015 m. rugpjūčio 12 d. ELPA priežiūros institucijos ieškinys Islandijai
   (Byla E-21/15)
   (2015/C 410/05)
   ELPA priežiūros institucija, kuriai atstovauja Øyvindas Bø ir Marlene Lie Hakkebo, atliekantys ELPA priežiūros institucijos (35, Rue Belliard, 1040 Brussels, Belgium) įgaliotinių funkcijas, 2015 m. rugpjūčio 12 d. ELPA Teisme pareiškė ieškinį Islandijai.
   ELPA priežiūros institucija prašo ELPA Teismo:
   
               1.
            
            
               Pripažinti, kad per nustatytą terminą nepriėmusi priemonių, reikalingų Europos ekonominės erdvės susitarimo II priedo XXIV skyriaus 1a punkte nurodytam teisės aktui (2011 m. lapkričio 16 d. Europos Parlamento ir Tarybos direktyva 2011/88/ES, kuria iš dalies keičiamos Direktyvos 97/68/EB nuostatos dėl variklių, pateiktų į rinką pagal lankstumo schemą), suderintam su Susitarimu prie jo pridėtu 1 protokolu, įgyvendinti, Islandija neįvykdė įsipareigojimų pagal minėto teisės akto 2 straipsnį ir Susitarimo 7 straipsnį.
            
         
               2.
            
            
               Nurodyti Islandijai padengti bylinėjimosi išlaidas.
            
         
      Teisinės bei faktinės aplinkybės ir pagrindai, kuriais grindžiamas ieškinys:
   
   
               —
            
            
               Ieškinyje nurodoma, kad iki 2015 m. kovo 28 d. Islandija neatsižvelgė į 2015 m. sausio 28 d. ELPA priežiūros institucijos pagrįstą nuomonę dėl to, kad ta valstybė neperkėlė į savo nacionalinę teisinę sistemą Europos ekonominės erdvės susitarimo II priedo XXIV skyriaus 1a punkte nurodyto teisės akto, t. y. 2011 m. lapkričio 16 d. Europos Parlamento ir Tarybos direktyva 2011/88/ES, kuria iš dalies keičiamos Direktyvos 97/68/EB nuostatos dėl variklių, pateiktų į rinką pagal lankstumo schemą (toliau – teisės aktas), suderinto su tuo Susitarimu prie jo pridėtu 1 protokolu.
            
         
               —
            
            
               ELPA priežiūros institucija pareiškia, kad per nustatytą terminą nepriėmusi priemonių, reikalingų teisės aktui įgyvendinti, Islandija neįvykdė įsipareigojimų pagal minėto teisės akto 2 straipsnį ir EEE susitarimo 7 straipsnį.